λογισμικό+επεξεργασίας+κειμένου

=**Λογισμικό επεξεργασίας κειμένου**=

Το λογισμικό επεξεργασίας κειμένου (word processing software) είναι μια εφαρμογή που διαθέτει τα εργαλεία που χρειαζόμαστε για την εισαγωγή, επεξεργασία, μορφοποίηση ενός κειμένου. Με τα σημερινά δεδομένα οι δυνατότητες του δεν περιορίζονται μόνο εκεί. Μπορούμε να προσθέσουμε "ζωή" στο κείμενο μας εισάγοντας γραφικά και ήχους. Επίσης χάρη στα ευφυή χαρακτηριστικά διάταξης που διαθέτουν αξιοποιούνται στη δημιουργία φυλλαδίων, επιστολών, εμπορικών εγγράφων, σελίδων Διαδικτύου και άλλα εφάμιλλα με προϊόντα επαγγελματικού τυπογραφείου που χρησιμοποιούν ένα πιο εξειδικευμένο λογισμικό επεξεργασίας κειμένου, το @λογισμικό επιτραπέζιας τυπογραφίας (DTP) (desktop publishing software). Οικείο πολύ σε εμάς λογισμικό επεξεργασίας κειμένου είναι ο επεξεργαστής κειμένου-κειμενογράφος @Word στο περιβάλλον των Windows της Microsoft. Παρόμοιες εφαρμογές είναι το @WordPerfect της Corel, το @Lotus Word Pro της IBM και άλλα.

ΕΠΕΞΕΡΓΑΣΙΑ ΚΕΙΜΕΝΟΥ
Η επεξεργασία κειμένου αποτελεί μια από τις πλέον διαδεδομένες εφαρμογές του υπολογιστή.Μας δίνει τη δυνατότητα να γράφουμε κείμενα, να τα επεξεργαζόμαστε φραστικά και γραμματικά, να τα εμπλουτίζουμε με γραφικά και εικόνες, να τους δίνουμε τη μορφή που επιθυμούμε και να τα εκτυπώνουμε στο χαρτί. Η εισαγωγή του κειμένου γίνεται κυρίως από το πληκτρολόγιο ή από ένα αποθηκευμένο αρχείο κειμένου για νέα επεξεργασία.Μπορεί να γίνει, όμως, και από ένα έντυπο, αρκεί να διαθέτουμε σαρωτή και ένα πρόγραμμα οπτικής αναγνώρισης χαρακτήρων(ΟCR). Ένα εξελιγμένο πακέτο επεξεργασίας κειμένου προσφέρει πολλές δυνατότητες για τη δημιουργία εγγράφων σχεδόν επαγγελματικών προδιαγραφών.Οι πιο σημαντικές από τις δυνατότητες αυτές είναι:
 * η μορφοποίηση των στοιχείων του κειμένου, δηλαδή των χαρακτήρων του,των παραγράφων, των πλαισίων,των στηλών,κλπ.
 * ο εμπλουτισμός του με γραφικά και εικόνες
 * η αποθήκευση και η ανάκτηση αρχείων κειμένου που προορίζονται ή προέρχονται από άλλες εφαρμογές
 * η προεπισκόπηση εκτύπωσης
 * η νοηματική επεξεργασία και οργάνωση του κειμένου με τη βοήθεια προβολής διάθρωσης εγγράφου
 * ο ορθογραφικός έλεγχος και η αναζήτηση των συνώνυμων μιας λέξης
 * η δημιουργία προτύπων για την εφαρμογή μιας μορφοποίησης και σε άλλα έγγραφα
 * η συγχώνευση εγγράφων (Merge) τα οποία επεξεργάζονται διαφορετικοί χρήστες σε ένα πρωτεύον έγγραφο
 * η δημιουργία Πίνακα Περιεχομένων, Πίνακα Εικόνων κ.ά. καθώς και η δημιουργία Ευρετηρίου.